Ա Մ Փ Ո Փ Ա Թ Ե Ր Թ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ

	1.ՀՀ ֆինանսների նախարարություն

	20.07.2026թ.

	
	N 01/9-1/19531-2026

	1. Նկատի ունենալով, որ ՀՀ կառավարության պահուստային ֆոնդը ծանրաբեռնված է արդեն իսկ ստանձնած խոշոր ծախսային պարտավորություններով և հաշվի առնելով կանխատեսվող հավելյալ ծախսային կարիքները, առաջարկում ենք Նախագիծը շրջանառել ՀՀ 2026թ-ի պետական բյուջեով ՀՀ ՏԿԵՆ ընդհանուր հատկացումներից վերաբաշխում կատարելու տարբերակով՝ ելնելով աշխատանքների իրականացման առաջնահերթություններից:
	Ընդունվել է։
Հաշվի առնելով, որ ներկա պահին ազատ կամ տնտեսված միջոցներ չկան՝ նախագիծը լրամշակվել է։


	2. Նախագծով առաջարկվում է «1004» ծրագրի՝
ա/ «31002» միջոցառման «Արազափ 1 պոմպակայանի մղման խողովակաշարի հիմնանորոգում (2-րդ փուլ)» օբյեկտի համար հատկացված և գնումների արդյունքում տնտեսված միջոցներից 4.5 մլն դրամ վերաբաշխել նույն միջոցառման ««Տավուշ» ՋՕԸ-ի կողմից Զեյթուն N 1 պոմպակայանի կարճ գծի հեռացնող ջրանցքի վերակառուցում» օբյեկտին, արդեն իսկ կատարված աշխատանքների դիմաց կապալառուին մնացորդային գումարը վճարելու համար: Տեղեկանք-հիմնավորման համաձայն՝ նշված օբյեկտի պայմանագրի մնացորդային արժեքը կազմել է 7.8 մլն դրամ, սակայն փաստացի կատարված աշխատանքների արդյունքում պայմանագրային գնի նվազման հետևանքով մնացորդային արժեքը ևս նվազել է՝ կազմելով 4.5 մլն դրամ։
բ/ «31009» միջոցառման «Զանգակատուն-Պարույր Սևակ ինքնահոս ջրագծի վրա մինչև 100 հազար խմ ծավալով ՕԿՋ-ի կառուցում» միջոցառման գծով նախատեսված միջոցներից 2.7 մլն դրամ վերաբաշխել նույն միջոցառման ներքո իրականացված և շահագործման փուլում գտնվող «ՀՀ Լոռու մարզի Սպիտակ համայնքի Խնկոյան բնակավայրի պոմպակայանի ՕԿՋ-ի հիմնանորոգում» օբյեկտին, պայմանագրային գնի ավելացման արդյունքում կապալառուին վճարելու համար:
Այս կապակցությամբ անհրաժեշտ ենք համարում նշել, որ տեղեկանք-հիմնավորման մեջ չի պարզաբանվել, թե փաստացի կատարված աշխատանքները, ինչպես նաև պայմանագրային գնի ավելացումը, արդյոք ազդել են նախագծային լուծումների վրա կամ հանգեցրել են նախագծային փոփոխությունների:
Եթե կատարված աշխատանքների արդյունքում իրականացվել են նախագծային լուծումների փոփոխություններ, ապա անհրաժեշտ է ներկայացնել/ապահովել դրանց վերաբերյալ համապատասխան փորձագիտական դրական եզրակացությունները՝ համաձայն ՀՀ կառավարության 2015 թվականի մարտի 19-ի N 596-Ն որոշման 1-ին կետի 1-ին ենթակետով հաստատված կարգի 108-րդ կետի պահանջի:
	

















 ««Տավուշ» ՋՕԸ-ի կողմից Զեյթուն N1 պոմպակայանի կարճ գծի հեռացնող ջրանցքի վերակառուցում» օբյեկտի և  «ՀՀ Լոռու մարզի Սպիտակ համայնքի Խնկոյան բնակավայրի պոմպակայանի ՕԿՋ-ի հիմնանորոգում» օբյեկտի շինարարական աշխատանքների ժամանակ նախագծային լուծումների փոփոխություններ չեն իրականացվել (էական նախագծային փոփոխություններ չեն եղել)։ Փոփոխությունները հիմնականում պայմանավորված են ծավալաթերթ-նախահաշվով նախատեսված աշխատանքների ծավալների որոշակի փոփոխությամբ (ավելացում կամ պակասեցում)։ Կապալառու կազմակերպությունների կողմից ներկայացվել են համադրման ակտեր, որոնք ստորագրված են եղել կապալառու, տեխնիկական և հեղինակային հսկողություն իրականացնող կազմակերպությունների կողմից, որի արդյունքում օբյեկտներից մեկում ունեցել ենք պայմանագրային գնի որոշակի ավելացում, իսկ մյուսում՝ նվազեցում։


	3. Նախագծով ներկայացված «1004» ծրագրի «31009» միջոցառմամբ նախատեսված նվազեցումը հնարավոր չէ կատարել՝ համապատասխան կարգադրիչի կողմից պակասեցումները չկատարելու պատճառով:
Ինչ վերաբերում է Նախագծում առկա խմբագրական բնույթի վրիպակներին, ապա առաջարկում ենք Նախագծի՝
· N 3 և 8 հավելվածներում լրացնել ԲԳԿ-ն՝ համապատասխան ֆինանսական ցուցանիշներով, 
· N 7 հավելվածում «06» բաժնի, «03» խմբի «01» դասի ներքո ներկայացված ծրագրի «1071» դասիչը փոխարինել «1072» դասիչով:
Ելնելով վերոգրյալից՝ առաջարկում ենք Նախագիծը վերանայել և լրամշակել՝ հաշվի առնելով ներկայացված դիտարկումներն ու առաջարկությունները:
	Ընդունվել է։
Նախագիծը լրամշակվել է։

	2.ՀՀ ֆինանսների նախարարություն

	18.08.2026թ.

	
	N 01/9-1/21851-2026

	1. ՀՀ կառավարության 10.07.2025թ-ի N 944-Ա որոշման հիման վրա ՀՀ կառավարության (ի դեմս Ջրային կոմիտեի) և «Վեոլիա ջուր» ՓԲԸ-ի միջև 21.11.2016թ-ին կնքված Վարձակալության պայմանագրում (այսուհետ՝ Վարձակալության պայմանագիր) փոփոխություններ կատարելու մասին 16.07.2025թ-ին կնքված N 57 համաձայնագրի 4-րդ կետի համաձայն՝ Վարձակալը («Վեոլիա ջուր» ՓԲԸ) պարտավորվել է որպես վարձակալական վճար Վարձատուին (ՀՀ կառավարություն) վճարել 2024թ-ի համար՝ 611.7 մլն դրամ, 2025թ-ի համար՝ 4,672.5 մլն դրամ (ընդհանուր՝ 5,284.2 մլն դրամ), որի դիմաց Վարձատուն համաձայնվել է 2025-2026թթ-ի ընթացքում նշված վճարումների չափով կապիտալ աշխատանքներ իրականացնել N 57 համաձայնագրի N 3 աղյուսակում ընդգրկված 13 օբյեկտներում:
Միաժամանակ, Ջրային կոմիտեի և «Վեոլիա ջուր» ՓԲԸ-ի միջև Վարձակալության պայմանագրում փոփոխություններ և լրացումներ կատարելու մասին 25.02.2026թ-ին կնքված N 65 համաձայնագրի 1-ին կետի համաձայն՝ Վարձատուն համաձայնվել է 2026-2027թթ-ին իրականացնել 7.2 մլրդ դրամի նոր կապիտալ ներդրումներ (ներառյալ ՆՆՓ-երի մշակման, դրանց փորձաքննության, տեխնիկական և հեղինակային հսկողության ծառայությունները, սարքավորումների ձեռքբերումը)՝ 14 օբյեկտներում: 
Սակայն առկա տվյալների համաձայն՝ Վարձակալը 2024-2025թթ-ի ընթացքում ՀՀ պետական բյուջեի համապատասխան հաշվեհամարին, որպես վարձավճար, փաստացի վճարել է 3,029.1 մլն դրամ, որը կազմում է տվյալ ժամանակահատվածի համար ստանձնած պարտավորության ընդամենը 57.3 %:
Ընդ որում, Վարձատուն ընթացիկ տարում նախատեսում է ավարտին հասցնել իր կողմից ստանձնած պարտավորությունների շրջանակներում վերոնշյալ 13 օբյեկտների հիմնանորոգման աշխատանքները, մինչդեռ այդ աշխատանքների ֆինանսական հիմքում ընկած վարձավճարների վճարման պարտավորությունները Վարձակալի կողմից ամբողջությամբ չեն կատարվել կամ կատարվել են ոչ ամբողջական և ժամանակացույցով նախատեսված չափերից պակաս ծավալով:
Հաշվի առնելով վերոգրյալը, ինչպես նաև այն, որ 2026թ-ի պետական բյուջեով ՀՀ ՏԿԵՆ ջրային կոմիտեի պետական սեփականություն հանդիսացող գույքի վարձակալությունից նախատեսվող եկամուտները սահմանվել են 7,174.4 մլն դրամ, որի դիմաց ս.թ. օգոստոսի 14-ի դրությամբ փաստացի մուտքերը կազմում են 2,201.8 մլն դրամ (ինչը համարժեք է Նախագծով պահանջվող գումարին) կամ տարեկան պլանավորված ցուցանիշի շուրջ 30.7 տոկոսը, տվյալ փուլում Նախագծով ներկայացված կարգավորումը չի կարող դիտարկվել եկամուտների պլանի ավելացում: Հետևաբար առաջարկում ենք եկամուտների ավելացման և դրա հաշվին ծախսերի ավելացմանն անդրադառնալ պլանավորված եկամուտների փաստացի ապահովման պարագայում։ 
Ինչ վերաբերում է Նախագծով ներկայացված միջօբյեկտային և միջհոդվածային վերաբաշխումներին, ապա առարկություններ չունենք:
	







































Նախագիծը լրամշակվել է, ծախսերը պլանավորվել են հարկային եկամուտների և պետական տուրքերի ավելացման հաշվին։

























	2. Նախագծի խմբագրական բնույթի վրիպակների վերաբերյալ առաջարկում ենք Նախագիծը լրացնել նոր՝ ՀՀ կառավարության 25.12.2025թ-ի N 1910-Ն որոշման N 6 հավելվածում (առանձին եկամտատեսակների գծով տարեկան մուտքերի հավաքագրման եռամսյակային (աճողական) համամասնություններն` ըստ դրանց գանձման համար պատասխանատու պետական կառավարման մարմինների) փոփոխություններն արտացոլող հավելվածով:
	Չի ընդունվել։
ծախսերը պլանավորվել են հարկային եկամուտների և պետական տուրքերի ավելացման հաշվին։




